Document ID: 32002D0908

Komisijas Lēmums
(2002. gada 15. novembris),
ar kuru groza Lēmumu 93/402/EEK par svaigas gaļas importu no Brazīlijas
(izziņots ar dokumenta numuru C(2002) 4493)
(Dokuments attiecas uz EEZ)
(2002/908/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1997. gada 18. decembra Direktīvu 97/78/EK, ar ko nosaka principus, kuri regulē veterinārās kontroles organizēšanu produktiem, ko ieved Kopienā no trešām valstīm [1], un jo īpaši tās 22. panta 1. punktu,
ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes problēmām, no trešām valstīm importējot liellopus, aitas, kazas, cūkas un svaigu gaļu vai gaļas produktus [2],kurā jaunākie grozījumi izdarīti ar Regulu (EK) Nr. 1452/2001 [3] un, jo īpaši tās 14. panta 3. punktu un 15. pantu,
tā kā:
(1) 1993. gada 10. jūnija Komisijas Lēmums 93/402/EEK par dzīvnieku veselības nosacījumiem un svaigas gaļas importa veterināro sertifikāciju no Dienvidamerikas valstīm [4],kurā jaunākie grozījumi izdarīti ar Lēmumu 2002/793/EK [5], attiecas uz Argentīnu, Brazīliju, Čīli, Kolumbiju, Paragvaju un Urugvaju.
(2) Paragvajas veterinārās iestādes ir informējušas Komisiju par mutes un nagu sērgas uzliesmojumu, kas konstatēts ārpus tās teritorijas, no kuras atļauts eksports Kopienā, taču Brazīlijas robežas tuvumā.
(3) Mutes un nagu sērgas uzliesmojuma uzraudzības zona skar daļu no Brazīlijas teritorijas.
(4) Lai novērstu sērgas tālāku izplatīšanos Brazīlijas teritorijā, Brazīlijas veterinārās iestādes nekavējoties īstenoja pasākumus, jo īpaši nodrošinot dzīvnieku vakcinēšanu un kustības kontroli pierobežas zonas16 administratīvajos rajonos.
(5) Ņemot vērā iespējamos sērgas draudus šajā pierobežas zonā, ka arī kompetento Brazīlijas veterināro iestāžu īstenotos pasākumus, atkaulinātas un nogatavinātas liellopu gaļas ievešana ES ir jāaptur tikai reģionāli no attiecīgā administratīvā rajona. Tāpēc ir jāapstiprina līdz 2002. gada 31. oktobrim ražotie sūtījumi.
(6) Tādēļ būtu attiecīgi jāgroza Direktīva 93/402/EEK.
(7) Šajā direktīvā paredzētie pasākumi saskan ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠĀDU LĒMUMU.
1. pants
Lēmumu 93/402/EEK groza šādi:
1. Lēmuma I pielikumu aizstāj šī lēmuma I pielikums.
2. Lēmuma II pielikumu aizstāj šī lēmuma II pielikums.
2. pants
Dalībvalstis izdara grozījumus pasākumos, kuri piemērojami importam tā, lai tie ir saskaņā ar šo lēmumu un nekavējoties izsludina pieņemtos pasākumus. Dalībvalstis par to tūlīt informē Komisiju.
3. pants
Šo lēmumu pārskata divu mēnešu laikā.
4. pants
Šis lēmums ir adresēts dalībvalstīm.
Briselē, 2002. gada 15. novembrī

Labels: 0
3
17
18